638 



L. A. Neugebauer, 



Effunduntur in eam: 1) vena haemorrhoidalis, quae ex 

 ultima parte recti et cloaca profluit nec non ramis nonnullis cum venis 

 bursae Fabricii communicat; 2) venae recti, numero 10-12; 3) ra- 

 mus unus vel plures a colo et ostiis coecorum coli venientes; 

 4) rami duo ex ulteriore ileo et coeco coli dextro profluentes. 



§ 197. 

 ß. VENA MESENTERICA. 



Truncus eius, aliquantulum brevior, quam truncus venae hypo- 

 gastricomesentericae, comitatur truncum arteriae mesentericae 

 anterioris, atque totidem ramis maioribus componitur, in quot arte- 

 riae huius finis discedit, et quidem in binos. Alter horum, ramis 

 quatuor compositus, venit a parte ulteriore intestini ieiuni, alter 

 vero, ramis tribus ortus, ab ea ilei parte, quae a ieiuno ad initia coe- 

 corum coli vergit. Rami hi mesaraici, quorum quisque arteriam 

 sibi respondentem usque ad huius ortum stricte comitatur, communi- 

 cant non solum inter se, sed etiam cum venis mesaraicis praecedenti- 

 bus et sequentibus ope arcuum simplicium, in quos venulae intesti- 

 nales effunduntur. 



A trunco venae mesentericae recipiuntur circiter 7 rami a 

 priore parte intestini ieiuni venientes. 



§ 198. 



Trunco ipsius venae mesentericae communis iunguntur 

 venae ultimi duodeni et ineuntis ieiuni, numero duae. 



b. VENA PANCREATICODUODENALIS. 

 § 199. 



Truncus eius, arteriae eiusdem nominis comes, incipit a media 

 vel postrema parte duodeni, hincque caudam pancreatis ingressus 

 currit inter glandulae huius lobos ex initio dextrorsum, dein antrorsum 



